NaiveNeuron/SloPal huggingface dataset:
Galko, Ľubomír, poslanec NR SR (2013-02-07):
Ďakujem pekne. Pán poslanec Kaník, ja som veľmi rád, že ste spomenuli Bohumila Hanzela, poslanca za SMER, ktorý sa svojho času vzoprel SMER-u a obvinil toho, čo získal peniaze vlastnou hlavou, z nečestných praktík. Bolo to niekedy na jar v roku 2010, keď to prišlo až tak ďaleko, že sa bál o svoj život. Ako švédsky štátny občan odniesol na švédsku ambasádu dôkazy o korupčnom financovaní SMER-u. Pred týmito parlamentnými voľbami v roku 2012 som zdvihol telefón a zatelefonoval som Bohumilovi Hanzelovi, ctím si dôvernosť nášho rozhovoru, ale môžem vám povedať, že z toho, čo mi povedal, ma zamrazilo. Preto som sa obrátil na švédsku ambasádu spolu s kolegami poslancami za SaS a požiadal som o informácie, či daná obálka sa nachádza na tom veľvyslanectve. Dámy a páni, švédsky veľvyslanec sa síce zmenil, ale obálka na švédskom veľvyslanectve zostala, je stále tam a je neporušená. Poslanci SMER-u veľmi radi a s obľubou hovoria o tom, že kauza Gorila nie je ich kauzou, že sa SMER-u netýka. My nepotrebujeme tu nejaké správy. Úplne stačí to, aby ste sa zbalili, zoberte Bohumila Hanzela, choďte do Viedne, choďte na švédsku ambasádu a otvorte tú obálku. Vysypte tie dokumenty, naskenujte ich a dokážte, že SMER nie je korupčná strana a že nebola financovaná podvodnými peniazmi. Ďakujem pekne.
Stredák, Anton, poslanec NR SR (2022-04-28):
Ďakujem pekne za slovo, pán predsedajúci. Kolega Kéry, vo svojom vystúpení si viackrát spochybnil uznesenie o obvinení Roberta Fica a Roberta Kaliňáka. Svoje tvrdenia si podložil vyjadreniami viacerých odborníkov z trestného práva, ako napríklad dekanom Právnickej fakulty pánom Burdom, ktorý tvrdí, že vyhľadávanie a zverejňovanie špiny na politických súperov je bežnou súčasťou politického boja. Akurát sa to väčšinou robí takým spôsobom, že to politici nechajú zverejniť iné osoby, často novinárov, prípadne tvrdia, že im to akože náhodou poslal nejaký uvedomelý občan, ktorý mal informácie z prístupu z vnútra. Pán dekan dal vyjadrenie, ako si spomenul vo svojom vystúpení, že danými vyjadreniami mohlo prísť k naplneniu skutkovej podstaty trestného činu ohrozenia bankového, poštového, telekomunikačného a daňového tajomstva, ale len podľa prvého odseku, ktorý je prečin, a nie podľa tretieho odseku, ktorý je zločinom. Tak preto sa pýtam, o akom väzobnom stíhaní sa tu chceme baviť. Ďakujem pekne.
P. Hrušovský, predseda NR SR: (2005-05-18):
Chcem vás informovať, že som dostal k predloženému návrhu dve písomné prihlášky: za poslanecký klub HZDS pán poslanec Mečiar, za poslanecký klub KDH pán poslanec Mikloško. Pán predseda poslaneckého klubu HZDS ma informoval, že prvý prihlásený poslanec Mečiar bude mať viacej ako 10-minútové vystúpenie k predloženému návrhu, preto odporúčam, už aj z dôvodu, že boli zvolané viaceré výbory na 12.00 hod., prerušiť teraz rokovanie na obedňajšiu prestávku a budeme pokračovať v rokovaní o 14.00 hodine. (Prerušenie rokovania o 11.50 hodine.) (Pokračovanie rokovania o 14.00 hodine.)
Viskupič, Marián, poslanec NR SR (2022-03-17):
Pán predseda, teraz budeme hlasovať o bodoch spoločnej správy č. 1 až 8 spoločne s návrhom gestorského výboru schváliť.
Krajkovič, Mikuláš, poslanec NR SR (2014-03-25):
Vážený pán predseda, vážený pán minister, kolegyne, kolegovia, dovoľte mi, aby som predniesol spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Rámcovou dohodou o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej. Návrh pridelil predseda Národnej rady Slovenskej republiky svojím rozhodnutím č. 866 z 30. januára 2014 na prerokovanie Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Ústavnoprávny výbor Národnej rady uznesením z 11. marca 2014 č. 399 a Zahraničný výbor Národnej rady Slovenskej republiky uznesením z 13. marca 2014 č. 84 odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s rámcovom dohodou a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky vysloviť súhlas s rámcovou dohodou podľa čl. 86 písm. d) Ústavy Slovenskej republiky a rozhodnúť, že rámcová dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu s Rámcovou dohodou o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej bola schválená uznesením Zahraničného výboru Národnej rady Slovenskej republiky č. 90 z 18. marca 2014. Týmto uznesením ma výbor poveril plniť úlohy spoločného spravodajca. Toľko, prosím, pán predseda, otvorte rozpravu.
Kiššová, Jana, poslankyňa NR SR (2011-07-11):
... už je zaučený, zaškolený a má stabilne vykonávať pracovné úlohy, ktoré mu boli pridelené. A u toho, kto to nerobí, a zamestnávateľ ho môže na to upozorňovať, nie je dôvodné, aby toto obdobie trvalo viac ako dva mesiace. Naozaj, ja si myslím, že toto je primeraná doba na to. A zdá sa mi naozaj nedôvodné porovnávať tieto dve záležitosti. A zdá sa mi veľmi čudné, že pri prieskume pani kolegyne mali zamestnávatelia s takouto možnosťou problém, pretože táto úprava im nedáva žiadnu povinnosť. Dáva im len možnosť skrátiť dobu, po ktorú sú ochotní neustále zamestnanca upozorňovať na to. Nie je to žiadna povinnosť, nemusia ukončiť s ním pracovný pomer, môžu ho upozorňovať na to ďalších 17 rokov, nikto im v tom nebude brániť. Ďakujem pekne.
Kuffa, Štefan, poslanec NR SR (2015-03-24):
Ďakujem za slovo. Vážený pán podpredseda, vážená pani navrhovateľka, vážený pán spravodajca, dovoľte mi niekoľko slov povedať k zákonu o službách zamestnanosti. V úvode chcem povedať, že v podstate toto opatrenie na trhu práce kedysi bolo, keď občianske združenia, nadácie mohli ľudí zamestnávať v podstate v pracovnoprávnom vzťahu a čerpať teda na vytváranie nových pracovných miest, respektíve aj krátkodobo vytvorených pracovných miest prostriedky. Občianske združenia, nadácie, respektíve charita, ktorá bola tu spomínaná, tak dokážu vidieť na tom trhu práce možno tú prácu, ktorú bežne nemá možnosť si všimnúť či už fyzická alebo právnická osoba ako súkromný podnikateľ, respektíve štát. Preto si myslím, že toto aktívne opatrenie na trhu práce pomohlo by predovšetkým znížiť mieru nezamestnanosti, ten rad nezamestnaných, 330-tisíc uchádzačov o zamestnanie je veľmi vysoký. Naozaj veľmi veľa ľudí aj v súčasnosti si hľadá prácu. Na tom trhu práce, zdá sa, stále nie sú tie voľné pracovné miesta. A keby to bolo aj krátkodobé zamestnanie týchto ľudí, je to účinná pomoc, hlavne pri tých problémových, ktorí sú dlhodobo nezamestnaní, možno tí mladiství alebo tá hranica veku nad 50 rokov. Na záver len chcem poprosiť aj kolegov a nás všetkých, aby sme tento návrh zákona podporili. Ďakujem.
P. Hrušovský, predseda NR SR: (2005-12-13):
(Hlasovanie.) 138 prítomných, 23 za, 30 proti, 84 sa zdržalo, 1 nehlasoval. Návrh sme neschválili. Nech sa páči.
Hrušovský, Pavol, podpredseda NR SR (2010-12-14):
Panie poslankyne, páni poslanci, prosím, zaujmite miesta v rokovacej sále, budeme pokračovať v prerušenom rokovaní 9. schôdze Národnej rady hlasovaním o jednotlivých prerokovaných bodoch programu. (Ruch v sále.) Pán poslanec Galbavý, prosím, prestaňte telefonovať. Pán podpredseda, prestaňte telefonovať. (Smiech v sále.) Pán podpredseda, neospravedlňuje vás to, aj keby vám Obama telefonoval. Prosím pána poslanca Sidora, ktorého poveril výbor pre pôdohospodárstvo a životné prostredie, aby uviedol hlasovanie k prerokovávanému vládnemu návrhu zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a ktorým sa menia a dopĺňajú niektoré zákony , ktorý prerokovávame ako tlač 55. Pán spoločný spravodajca, máte slovo.
Bašistová, Alena, poslankyňa NR SR (2017-12-05):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 odsek 3 písm. c) zákona o rokovacom poriadku prerokovať predložený návrh zákona v druhom čítaní.
Kočiš, Eduard, poslanec NR SR (2020-09-23):
Ďakujem za slovo, pán predsedajúci. Pán kolega Mazurek, ďakujem za veľmi hodnotný príspevok, ktorým si naozaj preukázal vysokú, fundovanú mieru odbornosti a toho, že žiješ v regióne, ktorý je, ktorý je jeden z najmenej rozvinutých a patrí do prvej desiatky týchto najmenej rozvinutých okresov. Čo sa týka investícií, naozaj tak ako moji predrečníci – či už Marian Kotleba, alebo, alebo Milan Mazurek – povedali, že nezmyselná investícia v Nitre, ktorá bola naozaj nezmyselnou investíciou, mala by úplne iný dopad a úplne iný efekt, ak by sa tieto finančné prostriedky, či už povedzme 600 deleno 20, čiže po 30 mil. eur rozdelilo do týchto najmenej rozvinutých okresov, ale poviem jednoduchý príklad, možno jeden, možno dva. V okrese Medzilaborce, ak by prišiel investor a štát by mu ponúkol 30-miliónovú investíciu, tak tí ľudia sa tam od šťastia, od radosti zbláznia, pretože je to tak hladová dolina s nemožnosťou sa zamestnania. Podobné okresy, príbuzné, blízke, či už okres Sobrance, Michalovce, Trebišov, Stropkov, Svidník, Bardejov, jednoducho tieto okresy čakajú na investície od vlády, ktorá by tam naozaj vedela pritiahnuť investora, nemusí byť zahraničný, môže byť úplne slovenský, ale čakajú ľudia na to, aby naozaj za tou prácou nemuseli cestovať. Máme kopec šikovných drobnochovateľov, drobnopestovateľov, ľudí, ktorí sa zaoberajú poľnohospodárskou výrobou, či už živočíšnou, alebo, alebo rastlinnou, a títo ľudia, ak by dostali len štipku z týchto dotácií, dokážu zamestnať a za pridanú hodnotu jednoducho toľko ľudí z regiónu, že nám sa o tom bude naozaj veľmi krásne rozprávať. Východoslovenská nížina bola kedysi obilnicou Slovenska a jednoducho tento regionálny rast krajiny je predurčený na to, aby sme pestovali, chovali a nemuseli sme jednoducho sa zaoberať nejakým automobilovým priemyslom. Ďakujem
Zmajkovičová, Renáta, podpredsedníčka NR SR (2013-05-28):
Pán poslanec Galko.
Hrušovský, Pavol, predseda NR SR (2011-11-29):
S faktickou poznámkou na vystúpenie pána poslanca Blanára sa hlási pani poslankyňa Tomanová. Končím možnosť ďalších prihlášok do faktických poznámok. Nech sa páči, pani poslankyňa.
Svrček, Miloš, poslanec NR SR (2021-03-16):
Ďakujem pekne za slovo, pán predsedajúci. K uvedenému návrhu zákona by som chcel uviesť, že tým hlavným dôvodom alebo tým základným signifikantným nástrojom podpory rozvoja bývania je v súčasnej dobe Štátny fond rozvoja bývania. Prostredníctvom tohto nástroja, ako vieme, štát dlhodobo podporuje financovanie priorít, ktoré sú premietnuté v štátnej bytovej politike pri rozširovaní a zveľaďovaní bytového fondu. Ja by som chcel uviesť, že hlavným cieľom tohto návrhu zákona je navrhnúť úpravu možností pre podporu obstarávania zariadení sociálnych služieb tak, aby došlo k zvýšeniu kvality života obyvateľov miest a obcí v dôchodkovom veku odkázaných na pomoc inej osoby a sociálnej služby. Zároveň by malo dôjsť k zabezpečeniu ich návratu a začlenenia do bežného života komunity, ktorá umožní ich plnohodnotný život. Vzhľadom na to, že podiel zariadení sociálnych služieb na Slovensku je nízky, navrhujeme zaviesť nové opatrenia, ktoré budú motivovať žiadateľov z verejného, ale aj súkromného sektora k obstarávaniu bývania v zariadeniach sociálnych služieb. Slovenská republika sa podľa nášho názoru musí v čo najvýraznejšej miere pripojiť k celosvetovému trendu systematického odstraňovania dôsledkov modelu izolácie a segregácie ľudí vyžadujúcich dlhodobú starostlivosť a pomoc v špecializovaných zariadeniach. Dostupnosť sociálnych služieb pre seniorov sa v súčasnosti stáva stále naliehavejšou výzvou najmä v súvislosti s demografickými vývojmi populácie. Na zlepšenie súčasnej situácie by sa mali prijímať také strategické opatrenia zo strany vlády, zo strany tejto exekutívy, ktoré prispievajú k zvyšovaniu kapacít zariadení sociálnych služieb pre seniorov a zároveň povedú k lepšiemu finančnému ohodnoteniu práce opatrovateľov. Výzvou pre všetkých je tiež určité hľadanie možností na investovanie verejných zdrojov do modernizácie už existujúcich zariadení, ale aj do výstavby a obstarania nových. Práve preto my týmto poslaneckým návrhom chceme v snahe zvýšiť záujem žiadateľov o realizáciu zariadení sociálnych služieb a navrhujeme rozšíriť formu obstarania zariadenia sociálnych služieb o kúpu zariadenia týchto služieb, pričom od nadobudnutia právoplatnosti kolaudačného rozhodnutia na toto kupované zariadenie neuplynulo viac ako tri roky. Záverom by som chcel uviesť ako navrhovateľ, že zámerom novely zákona je aj vytvorenie podmienok pre zvýšenie počtu zariadení sociálnych služieb, ako aj hlavne v tejto dobe, čo je veľmi potrebné, zvýšenie počtu lôžok v zariadeniach sociálnych služieb. Návrh zákona súčasne obsahuje, pochopiteľne, aj úpravy a doplnenia, ktorých potreba vyplynula z aplikačnej praxe. Pán predsedajúci, za mňa zatiaľ toľko. Ďakujem pekne.
Laššáková, Jana, podpredsedníčka NR SR (2014-06-03):
Pán poslanec Hlina.
Fecko, Martin, poslanec NR SR (2013-02-06):
Ďakujem pekne za všetky faktické pripomienky. Myslím si, pán kolega Gál, že museli sme tu vyšpecifikovať jednotlivé druhy, ktoré chceme odstrániť. Teda tie typy, ktoré môžu sa vyskytnúť pri takejto komunikácii. A to, že je to trošku obšírnejšie a bolo to v troch, tak už nechám na vás, že ako máte, by som povedal, mieru tej trpezlivosti si to prečítať a prejsť. Lebo nie všetko môžeme robiť v minimálnom množstve a obzore, respektíve na minimálnom počte riadkov. Ďakujem pekne. Dúfam, že to podporíte.
Blanár, Juraj, podpredseda NR SR (2021-06-17):
S poslednou faktickou poznámkou pán poslanec Jozef Šimko.
Halák, Róbert, poslanec NR SR (2020-04-28):
Ďakujem za slovo, pán predsedajúci. Vážené kolegyne, vážení kolegovia, Monika, chcem sa ti poďakovať za tvoje slová (neutíchajúci ruch v sále a zaznievanie gongu), lebo naozaj kultúra by nemala byť na konci, tak ako sa vyjadril aj premiér. Veľmi dobre si to zhrnula, veľmi dobre si to povedala. Ja len dodám k tomu len to, že národ, ktorý môže prísť o svoju kultúru, sa môže veľmi ľahko stať nekultúrnym národom. Ďakujem pekne. (Potlesk.)
Ďuriš Nicholsonová, Lucia, podpredsedníčka NR SR (2018-06-18):
Pán poslanec Osuský.
Burian, Jozef, poslanec NR SR (2011-03-22):
Ďakujem, pán predseda. Vážená pani ministerka, myslím, že troška sa otáčajú alebo troška sa prekrucujú fakty. A ja prečítam rozhodnutie Komisie z 8. 6. 2006, ktorá vo svojom výroku hovorí o tom, že štátna pomoc poskytnutá v prospech Frucony, a súhlasím s názorom pani Sabolovej, ktorá hovorí, že Frucona nikdy nežiadala o štátnu pomoc, ďalej sa cituje, poskytla v prospech Frucony, tá čiastka 416 mil. nie je zlučiteľná so spoločným trhom, ale zároveň ukladá Slovenskej republike prijať opatrenia potrebné na vymáhanie nezákonne poskytnutej pomoci späť, pričom vymáhanie sa má uskutočniť v súlade s postupmi uvedenými vo vnútroštátnych právnych predpisoch. Ešte raz zopakujem, vo vnútroštátnych právnych predpisoch, pokiaľ umožňujú okamžité a účinné vykonanie tohto rozhodnutia. Toto rozhodnutie, vy sama viete, a tu pani poslankyňa Sabolová prezentovala, že dvakrát bolo rozhodnutie Najvyššieho súdu. Ak chcete zvrátiť tento stav, zvráťte ho legitímnymi prostriedkami, nie retroaktívnym zákonom. Ďakujem. (Potlesk.)
Osuský, Peter, poslanec NR SR (2018-10-24):
Ďakujem pekne. Ku cti kolegu Madeja slúži, že uviedol Benátsku komisiu ako zdroj odporúčania. Benátska komisia je nezáväzný spolok. Možnože znie hrdo, však sa volá Benátska, a nie povedzme z Hrochote alebo z Môťovej, ale situácia nášho súdnictva, jeho stavu, dôvery občanov v nich sa nedá celkom mechanisticky porovnávať s vaším argumentom, že kde je to inde v Európe. Mám pocit, že v Dánsku a v Nemecku a možno ani v Holandsku nemajú tie problémy so súdnictvom, takže merať to takto je trošku zvláštne. Druhá vec, o ktorej v tom vašom návrhu, o ňu ide, že je tam krásne zakomponovaný systém dvojičiek. A ja nechcem slyšet trávu růst. Ale viem si živo predstaviť veľkolepú kombináciu Harabin – Fico. Obidvaja sú JUDr. A viem si tiež predstaviť kombináciu Jankovská – Kaliňák. Obidvaja sú JUDr. To znamená, toto napchávanie dvojičiek typu Mamojka – Laššáková je ukážka. A inak pokiaľ ide o odporúčania, ja si pamätám, ako hovoril váš prezident, ktorý bol takmer váš, a ba až úplne váš, o tom, že Čentéš je terciárny problém. Ale potom mu Macejková podala slepeckú paličku a postavila oslí mostík a odrazu sa to dalo zvážiť. Tomuto prezidentovi ste zobrali možnosť zvažovať. A ja nebudem hlasovať za nič, čo ho zbavuje možnosti vybrať si.
Pollák, Peter, poslanec NR SR (2022-05-19):
Robert Fico, korunovaný Cigáň. Neberte si vy viac Rómov do huby, do vašej prašivej huby. Všetko to, jak dneska žijú Rómovia, vy ste zodpovedný za to, v akých podmienkach žijú. (Reakcie z pléna.) To, jak žijú Slováci na Slovensku, ste zodpovední vy, za dvanásť rokov vlády Roberta Fica. Bol naučený ľuďom hádzať centy. Teraz, keď my tu prichádzame s reálnou pomocou, on rovno povedal, my ich nepodporíme. My nepodporujeme. Jednoducho on nechce nič dať ľuďom. A teraz to on otáča na Rómov, že my ideme dávať peniaze Rómom. Presne tak, takto ste sa naučili od týchto fašistov, že za všetko zlé v tejto krajine môžu Rómovia a vyvolávate zase vášne. Trináste dôchodky ste sľubovali dvanásť rokov. Prd. Žiadne. Teraz, keď ideme my so zvýšenými prídavkami na deti, otáčate, že my ideme podporovať Cigáňov, Rómov. Nie, to vy ste ten Cigáň a neberte si viac Rómov, slušných, do úst. To si vyprosím.
Blanár, Juraj, podpredseda NR SR (2022-12-20):
Ďakujeme nateraz, pán navrhovateľ, a teraz dávam slovo spoločnému spravodajcovi Jánovi Szőllősovi, aby informoval Národnú radu o výsledku rokovania vo výboroch a rovnako odôvodnil návrh a stanovisko gestorského výboru k tomuto návrhu zákona. Nech sa páči, pán spravodajca.
Schlosár, Rastislav, poslanec NR SR (2022-10-21):
Vážené panie poslankyne, vážení páni poslanci, cieľom tejto novely ústavy, ktorú tu s kolegom Beluským predkladám, je vyhlásenie slovenského dreva za strategickú surovinu národného významu, tak aby bola vytvorená jednak legislatívna pôda a jednak ústavná opora pre dôkladnejšiu ochranu slovenských lesov, obmedzenie živelnej ťažby a zastavenie nekontrolovaného vývozu dreva zo Slovenskej republiky do zahraničia. Viac poviem v rozprave, do ktorej sa hlásim ako prvý.
B. Bugár, podpredseda NR SR: (2006-04-19):
(Hlasovanie.) Prítomných 125, za 120, zdržali sa 3, 2 nehlasovali. Konštatujem, že sme v treťom čítaní a otváram rozpravu. Konštatujem, že do rozpravy sa nehlási nikto. Preto vyhlasujem rozpravu za skončenú. Nech sa páči.
Zajac, Pavol, poslanec NR SR (2015-12-11):
Pán kolega Martvoň, veľmi dobre viete, že tento prípad už polícia vyšetruje. Polícia, prokuratúra vyvodzuje trestnoprávnu zodpovednosť. My sme politici, my vyvodzujeme politickú zodpovednosť voči tým, ktorí nesú túto politickú zodpovednosť, a preto tu odvolávame ministra Žiga, ktorý mal konať a mal pána generálneho riaditeľa Lazára odvolať a túto zmluvu, škandalóznu zmluvu zrušiť. O jakom politikárčení tu hovoríte? Dal som tu možno desať vecných otázok, ktoré súviseli s touto zmanipulovanou súťažou a s týmto predraženým kšeftom na jednej kompe. Nie je na to odpovedané ani ministrom, ani ďalšími vládnymi poslancami. Počúvame tu oslavné básničky o tom, ako pán minister super pracuje. Pán premiér ho neobhajuje, ani tú kompu neobhajuje, miesto toho hovorí, že pán Žiga sa podieľal na investícii Jaguar. Vystúpi za vás pán Blaha, pán Brixi, pán Jarjabek, pán Raši. Jeden lekár, druhý kultúrnik, tretí filozof, ďalší právnik. To ako súvisí s prevádzkou, s hospodárením, s ekonomikou? Vy nemáte na to ľudí? Neviete vecne odpovedať na tieto otázky? Nevidíte to? Aj malé decko tomu rozumie, že to je kšeft ako Brno, je to zlodejina, je to predražené! A že sú tam asi s vysokou pravdepodobnosťou alobalové vratky tak, ako sa to dialo pri Hornonitrianskych baniach, keď váš kolega Jánoš tieto vratky finančné v miliónoch eurách balil do alobalu a vracal do strany SMER. S vysokou pravdepodobnosťou je to aj tu. A vidí to už aj malé decko.
Petro, František, poslanec NR SR (2015-11-20):
Pán predseda dajte, prosím, hlasovať o návrhu zákona ako celku s odporúčaním gestorského výboru schváliť.
Jahnátek, Ľubomír, minister pôdohospodárstva a rozvoja vidieka SR (2012-06-27):
Ďakujem pekne za slovo. Pán exminister, dneska máte dobrý deň. Dneska si ma vychutnávate, ale je to v poriadku, ja som si vás vychutnával pred dvomi rokmi. Takže dejiny sa opakujú. Chcem len povedať, ako pri prvom zákone o energetike som vám povedal, že zákon bol na stole a stačilo ho posunúť alebo urobiť doň nejaké vaše zmeny, neudialo sa to, dali ste to na posledné zasadnutie parlamentu a tlačili ste nás do rýchlosti rozhodovania. Toto som vám vytkol. V prípade zákona o regulácii vám zas musím povedať, že tento zákon, ktorý dneska prerokovávame, nie je ten zákon, ktorý som vám nechal na stole. Čiže, prosím, obráťte sa so všetkými požiadavkami na pána ministra. Citovali ste tu mnohé moje výroky. Áno, sú pravdivé. Myslím si, že som ich tak povedal. A zároveň vám hovorím, že svoje názory nemením. Stojím si za tým, čo som povedal, lebo to pokladám za správne, bez rozdielu, či som v koaličnej lavici alebo v opozičnej lavici. Posledná poznámka, k tým kontrolám verejného obstarávania. Myslím si, že toto nie je zlá myšlienka, len z jedného titulu. Poviem len jeden príklad, nechcem zdržiavať. Náklady na investície a údržbu, SLA zmluvy a všetko toto, čo sa zaratúva do konečnej ceny pre energie, bohužiaľ, si určujú podniky ako také samy, pričom ten štát nemá páku, ako do toho zasiahnuť. Keď sa rozhodovalo o dostavbe 3. a 4. bloku v Jaslovských Bohuniciach, VÚJE a Strojatomexport, ktorý je vlastne dodávateľom technológie, odhadli tú pôvodnú cenu na dostavbu vzhľadom na to, že na 60 % to už bolo technologicky a stavebne dokončené, že tá dostavba by mala stáť 1,2 mld. eur. Čuduj sa svete, po vysúťažení ENEL-om 2,7 mld. eur, z toho si 1,6 mld. nechal ENEL na tzv. engineering, ktorý, samozrejme, ide do ceny, vďaka tej ideálnej a perfektnej organizácii ENEL-u pri dostavbe 3. a 4. bloku sa bude minimálne rok meškať. Čiže zrejme to bol motív, prečo by sa aj kontrola takýchto závažných zmlúv mala dostať pod určitú inštitúciu, aby sa tam nedostávali opravné náklady. To je všetko z mojej strany. Čiže trvám na tom, čo som povedal. A myslím si, že je priestor v druhom čítaní na určité zmeny. Ďakujem.
P. Hrušovský, podpredseda NR SR: (2002-06-26):
Nech sa páči, pán poslanec Halmeš. F. Halmeš, poslanec: Keď sme predkladali novelu zákona o verejnej službe pred niekoľkými mesiacmi, tak zaznievala kritika na jej kvalitu, na princípy univerzálnosti, ktoré tam boli uplatnené, a na niektoré ďalšie oblasti zákona. Možno povedať, že nie je možné urobiť taký rozsiahly zákon, ako bol zákon či už o štátnej službe, alebo verejnej službe, bez toho, aby život neukázal na potrebu korigovať niektoré rozhodnutia alebo prispôsobiť životu a takýto zákon prípadne opraviť, doplniť, vylepšiť. A môj pozmeňujúci návrh je jeden z takýchto príkladov, kde univerzálny princíp obsadzovania vedúcich miest vo verejnej správe konkurzmi sa ukázal v prípade alebo ukazuje sa v prípade, o ktorom budem hovoriť a kam smeruje môj pozmeňujúci návrh, ako nie dostatočne akceptovateľný. Ide o výber vedúcich pracovníkov a obsadzovaní miest vedúcich umeleckých súborov, kde nastupujú do týchto pozícií divadelní umelci. Ja preto predkladám pozmeňujúci návrh v § 4 odsek 3, kde sa na konci pripája veta: „Miesto vedúceho zamestnanca, ktorý je divadelným umelcom, sa môže obsadiť na základe priameho oslovenia divadelného umelca.“ Ide o výnimočné situácie, kde sa navrhuje osobitný režim na obsadzovanie miest umeleckých šéfov, napríklad v divadlách, filharmóniách alebo v obdobných umeleckých súboroch. Môže ísť o umeleckého šéfa baletu, umeleckého šéfa opery alebo šéfdirigenta, zbormajstra a podobne. Obsadzovanie týchto vedúcich miest klasickým výberovým konaním vyhláseným v tlači by bolo problematické, pretože uvedené umelecké vedúce miesta je potrebné obsadiť skutočne špičkovými najkvalitnejšími umelcami. Ich pôsobenie je charakterizované predovšetkým tvorivou jedinečnosťou a je nepochybne prínosom aj na takomto vedúcom mieste. Klasické výberové konanie je problematické aj v súvislosti s obsadzovaním takýchto miest napríklad významnými zahraničnými umeleckými osobnosťami, ktorých hosťovanie je obohatením celkovej umeleckej úrovne umeleckého súboru, a tým aj kultúry Slovenska. To je podstata môjho pozmeňujúceho návrhu. Prosím, aby boli moje argumenty zvážené a aby poslanecká snemovňa rozhodla o tomto pozmeňujúcom návrhu kladne. Ďakujem. Skončil som, pán podpredseda.
Hrušovský, Pavol, podpredseda NR SR (2011-09-14):
Pán poslanec Burian.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 133, za 118, proti 2, zdržalo sa 13. Konštatujem, že sme v treťom čítaní . Otváram rozpravu. Chce sa niekto prihlásiť do rozpravy? Nie je tomu tak. Vyhlasujem rozpravu za skončenú. Pristúpime k hlasovaniu o návrhu ako o celku.
M. Dzurinda, poslanec: (2008-04-08):
Ale to, čo ma teraz veľmi prekvapilo, naozaj bol som zvedavý, ako zareagujete na pána poslanca Lipšica, bolo to, ako neskutočne elegantným oblúkom ste sa vyhli podstate jeho vystúpenia. Podstatou jeho vystúpenia bola otázka, či zákon, ktorý predkladáte, je naozaj pre ľudí alebo pre papalášov politikov a kriminálnikov. Chcem povedať, že vystúpenie pána Lipšica bolo neobyčajne obsažné, ale aj vtipné v tom dobrom slova zmysle, že nám všetkým ponúkol východisko aj z istej slepej uličky, pán minister. Nereagovali ste na jeho pozmeňujúci návrh, aby v správach na odpoveď boli vylúčení, ja to zjednoduším, verejní činitelia podľa zákona, kde sú presne však taxatívne vymenovaní. Ja sa domnievam, že ak by ste prijali tento pozmeňujúci návrh, presvedčili by ste verejnosť, že ide naozaj o ľudí. A mám pocit, že by ste tak zásadným spôsobom uvoľnili ruky poslaneckej snemovni, aby sme mohli hlasovať aj o Lisabonskej zmluve.
Jurinová, Erika, podpredsedníčka NR SR (2015-05-28):
S reakciou pán poslanec Mamojka.
Laurenčík, Milan, podpredseda NR SR (2022-03-24):
Pán poslanec Eduard Kočiš s faktickou poznámkou.
Laurenčík, Milan, podpredseda NR SR (2022-06-15):
Ďakujem veľmi pekne obidvom a prerušujem rokovanie o tomto bode programu. Keďže sa nám blíži jedenásta hodina, vyhlasujem prestávku, aby sme sa mohli pripraviť na hlasovanie. (Prestávka. Po prestávke zaznel gong.)
Paška, Pavol, predseda NR SR (2013-10-17):
(Hlasovanie.) 140 prítomných, 83 bolo za, 56 sa zdržalo, 1 nehlasoval. Schválili sme zákon č. 289. Pán poslanec Petráš uvedie v druhom čítaní hlasovanie o zákone č. 78 o daňových poradcoch. Je to tlač 611. (Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení neskorších predpisov , tlač 611.)
Přidal, Alojz, poslanec NR SR (2015-10-06):
Vážený pán podpredseda Národnej rady, vážený pán navrhovateľ, dámy a páni, Výbor Národnej rady Slovenskej republiky pre hospodárske záležitosti ma uznesením č. 472 určil za spravodajcu k návrhu poslanca Národnej rady Slovenskej republiky pána Alojza Hlinu na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov (tlač 1779). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 9. novembra 2015 a aby tento návrh bol v gestorskom výbore prerokovaný do 10. novembra 2015. Pán podpredseda Národnej rady, skončil som, prosím, otvorte všeobecnú rozpravu.
J. Burian, poslanec: (2008-11-27):
Ja si myslím, že môžeme mať rôzne predstavy o rozpočte, môžeme mať rôzne úvahy, ja si tiež viem predstaviť možno lepší rozpočet v niektorých častiach, ale je to len otázka toho, aby sa tu dohodla koalícia, aby tu bol konsenzus a konsenzus, ktorý vytvára predpoklady na to, že Slovensko rastie, rastie ako ekonomika s najvyšším rastom v rámci OECD a znižujeme schodok verejných financií. To je veľmi dôležité. (Ruch v pléne.) A ja ešte, vážené kolegyne, kolegovia... (Vystúpenie prerušené predsedajúcou.)
Paška, Pavol, predseda NR SR (2014-11-08):
Pán poslanec Fecko.
Sulík, Richard, predseda NR SR (2011-09-07):
Ďakujem. S faktickou poznámkou sa neprihlásil nikto. Uzatváram možnosť sa prihlásiť s faktickou poznámkou. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Nech sa páči.
Krúpa, Juraj, poslanec NR SR (2023-03-17):
Ďakujem, kolegovia, za vaše reakcie. Úprimne, pán kolega Svrček, ja oceňujem váš návrh. Rozumiem aj jeho zámeru. Ja som to aj na začiatku povedal. Problém je naozaj v tom, že by bolo najlepšie, keby to prišlo z ministerstva vnútra a bol by to vládny návrh, kde si minister vnútra konečne urobí akýsi poriadok aj v príplatkoch, vo financiách a vôbec v systéme, ako chce pristupovať k Policajnému zboru. Boli tu veľké reči na začiatku, ako je polícia dôležitá, ako sa o ňu opierať, ako bojovať proti korupcii a všetko, celé toto, ale to, aby sme sa nejakým spôsobom polícii odvďačili, tak to neprišlo. Ono si to, samozrejme, vyžaduje aj systematizáciu miezd policajtov ako takých a mali sme tu aj už očakávanú reformu Policajného zboru. Nič z toho sa nedokázalo za tri roky zrealizovať, čo je naozaj smutné. Dokonca si spomínam, bol to, tuším, október 2021, čiže tuším rok a pol dozadu a už pomaly, ja neviem, no áno, rok a pol dozadu, keď som čítal prvý návrh na ministerstve vnútra, prvý návrh sedemdesiat trojky. Lebo aj toto je sedemdesiat trojka, aj pán Kyselica má sedemdesiat trojku a máme tu v kope viacero týchto noviel sedemdesiat trojky. A povedzme si to na rovinu. To je z môjho pohľadu, aspoň, zlyhanie ministra vnútra, ktorý si nevie presadiť sedemdesiat trojku, novelu zákona o Policajnom zbore tak, aby tú políciu posunul dopredu. A, samozrejme, by sa to potom mohlo týkať aj ZVJS a iných týchto bezpečnostných zložiek. Čiže môžeme sa o tom, samozrejme, porozprávať. Len toto sú veci, ktoré aj kolega Kyselica povedal, že asi to nevyrieši komplexne túto situáciu a práve to, že minister nedokázal vyriešiť situáciu v policajnom zbore, čo sa týka finančných otázok, a teraz mu dávať ďalšiu právomoc fakultatívne zvyšovať, je, myslím si, že môže byť aj na škodu veci. Ďakujem veľmi pekne.
Krajniak, Milan, poslanec NR SR (2017-04-07):
Pán kolega Matovič, mňa tiež zaujalo to číslo, ktoré ste spomenuli, že slovenské ženy sa dožívajú iba 54 rokov zdravého života v priemere, a spomínali ste ďalšie krajiny, ako napríklad Rumunsko. Chcel som sa opýtať, že či by ste mohli uviesť nejaké porovnanie teda s V4 a s Rumunskom, ak to máte k dispozícii. Že vlastne aký je ten rozdiel v zrovnateľných krajinách. Ďakujem.
Pčolinský, Peter, podpredseda NR SR (2023-05-09):
Ďakujem. Jedna faktická, pán poslanec Svrček.
Blanár, Juraj, podpredseda NR SR (2023-03-30):
Štyri faktické poznámky. Pán poslanec Suja ako prvý.
J. Mikolaj, podpredseda vlády a minister školstva SR: (2010-02-04):
Ďakujem pekne. (Potlesk.)
Kolesík, Andrej, poslanec NR SR (2015-09-22):
Ďakujem. Vážená pani predsedajúca, vážený pán minister, kolegyne, kolegovia. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania (tlač 1574), podáva Národnej rade Slovenskej republiky podľa § 79 ods. 1 zákona Národnej rady Slovenskej republiky o rokovacom poriadku v znení neskorších predpisov spoločnú správu výborov Národnej rady. Národná rada Slovenskej republiky uznesením č. 1796 zo 17. júna 2015 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady uznesením č. 649 z 8. septembra 2015, výbor pre financie a rozpočet uznesením č. 446 z 3. septembra 2015, výbor pre hospodárske záležitosti uznesením č. 459 z 10. septembra 2015 a Výbor Národnej rady pre verejnú správu a regionálny rozvoj uznesením č. 246 z 2. júla 2015. Z uznesení výborov Národnej rady Slovenskej republiky pod bodom III tejto spoločnej správy vyplývajú pozmeňujúce a doplňujúce návrhy, ktoré sú v nej uvedené. Gestorský výbor odporúča hlasovať o pozmeňujúcich návrhoch nasledovne: o bodoch 1 až 3 a 5 až 19 spoločne s odporúčaním gestorského výboru schváliť, o bode 4 samostatne s odporúčaním gestorského výboru neschváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania, tlač 1574, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 478 zo 16. septembra 2015. Týmto uznesením ma výbor zároveň poveril ako spoločného spravodajcu predložiť návrhy podľa príslušných paragrafov rokovacieho poriadku Národnej rady Slovenskej republiky. Pani predsedajúca, skončil som, otvorte, prosím, rozpravu.
Krajčír, Ľuboš, poslanec NR SR (2020-04-20):
Ďakujem pekne. Vážené poslankyne, vážení poslanci. Predseda Národnej rady Slovenskej republiky rozhodnutím č. 54 zo 17. apríla 2020 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona o niektorých opatreniach v pôsobnosti Ministerstva dopravy, výstavby Slovenskej republiky v súvislosti s ochorením COVID-19, tlač 54. Výbor Národnej rady Slovenskej republiky pre hospodárske záležitosti prerokoval návrh vlády na skrátené konanie na svojej 7. schôdzi dňa 20. apríla 2020. Uznesením č. 11 odporučil Národnej rade Slovenskej republiky tento návrh schváliť. Vážený pán predsedajúci, otvorte, prosím, rozpravu.
P. Hrušovský, predseda NR SR: (2004-10-27):
(Hlasovanie.) 138 prítomných, 131 za návrh, 1 nehlasoval, bod zo spoločnej správy sme schválili. Ďalší návrh... I. Harna, poslanec: Ďalší návrh predniesol v rozprave pán poslanec Horák. Máte tento návrh rozdaný v laviciach a pán minister včera po prednesení tohto poslaneckého návrhu odporučil, aby tento návrh bol prijatý. Ďakujem.
Paška, Pavol, predseda NR SR (2014-05-14):
(Hlasovanie.) 131 prítomných, 116 za, 1 proti, 14 sa zdržalo. Návrhy sme schválili a pridelili sme zákon výborom a určili lehoty na prerokovanie. Vážené pani poslankyne, vážení páni poslanci, odhlasovali sme prerokované body. Chcem vás ešte požiadať o súhlas so zmenou programu. Vzhľadom na to, že sme dnes posunuli do druhého čítania návrh zákona o prevode pozemkov, ktorý predkladá minister pôdohospodárstva, a určili sme jeho prerokovanie na zajtra doobeda po prerokovaní návrhov na kandidátov na sudcov Ústavného súdu a špeciálneho prokurátora, navrhujem, aby sme bod programu, ktorým je pôvodne bod č. 18, je to vládny návrh zákona č. 326/2005 Z. z. o lesoch, prerokovali po prerokovaní skráteného legislatívneho konania v druhom čítaní, aby pán minister mohol predložiť aj tento zákon. Poprosím vás o váš názor hlasovaním. (Hlasovanie.) 126 prítomných, 103 bolo za, 1 proti, 20 sa zdržali, 2 nehlasovali. Zmenu programu sme schválili , ďakujem pekne. Ešte pán predseda výboru Huba.
Sedlák, Justín, poslanec NR SR (2024-06-11):
Vážený pán predsedajúci, v rozprave nevystúpil žiadny poslanec. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 18 spoločnej správy spoločne s odporúčaním gestorského výboru schváliť.
Hlina, Alojz, poslanec NR SR (2014-11-10):
Chcem vás poprosiť, my máme určitú rodinnú udalosť, či by ste nemohli dať všeobecný súhlas, že vystúpim ako posledný alebo o ôsmej. Ďakujem veľmi pekne. (Reakcia z pléna.)
Drábiková, Lucia, poslankyňa NR SR (2023-06-22):
Ďakujem za slovo. Pani kolegyňa, dovolím si povedať, že neverím ani v trh a neverím ani v Igora Matoviča. Myslím si, že s touto témou nijaká viera nemá nič spoločné. Takisto by som dala rada preč všetky akékoľvek posudzovania o tom, koho vedie nenávisť a podobne, pretože ja tu nič také nevidím. Myslím si, že sme tu dospelí ľudia, zrelí ľudia a rozmýšľame nad faktami. Ja som vo svojej predošlej faktickej poznámke hovorila o tom, že ÚHP a takisto úrad pre dohľad poukazuje na to, že všeobecná poisťovňa, áno, tá, ktorá je na tom tak zle, je na tom tak zle aj preto, lebo dotuje tie súkromné poisťovne, ktoré platia menej tým nemocniciam. Ja neviem, prečo to takto je, nie som na to odborník. Ale moju dôveru voči sociálnym, voči zdravotným poisťovniam to vôbec neposiluje. Ja si vôbec nemyslím, že pokiaľ vo zvyšných krajinách Európskej únie tento zisk nie je dovolený vyplácať si ho, tak prečo by sme to my takto mali mať. A prečo by sme mali dovoliť, a to sa čudujem, že to tu tolerujeme roky toto krížové vlastníctvo, a porovnávať to so štátom je podľa mňa úplne mimo, pretože toto je niečo, čo je v súkromnej forme. Pretože toto sú ľudia, ktorí majú obrovské imanie a majú, samozrejme, aj snahu vplývať na dianie v spoločnosti. A môžu to robiť veľmi dobrým spôsobom. Nejdú priamo do tej špinavej politiky, ale majú možnosť ovplyvňovať mnohé procesy. Čiže ja si myslím, že toto, jak to je nastavené teraz, je netransparentné. A ja skôr verím naozaj tým zisteniam ÚHP a úradu pre dohľad a nevidím dôvod na to, aby sme navyšovali zisky súkromným poisťovniam. A či odíde Union, alebo neodíde, či odíde Penta ne... (Prerušenie vystúpenia časomerom.)
Kollár, Boris, predseda NR SR (2022-02-02):
Pán poslanec Mizík.
Drábiková, Lucia, poslankyňa NR SR (2020-09-29):
Milí kolegovia, ďakujem za vaše príspevky. Chcem a naozaj ešte podčiarknuť to, čo už načrtol Janko Herák, a to je to, že jedna vec je liečba, ale druhá vec je resocializácia a tá je veľmi ťažká a častokrát veľmi neefektívna pri všetkých závislostiach, osobitne pri tomto gamblingu. A práve tá expozícia, tá blízkosť tých herní a ich dostupnosť je jedným z faktorov, ktoré môžu napomôcť alebo môžu spôsobiť to, že bývalý hráč znovu zlyhá. Ďakujem.
Budaj, Ján, poslanec NR SR (2018-09-11):
Ďakujem. K týmto poznámkam iba toľko, že znovu treba zdôrazniť, že už je desať minút po dvanástej, nie päť minút. Až oblasť Šamorína je kontaminovaná, je kontaminované hlboko do vnútrozemia, spodné vody na juhozápade Slovenska. Uvidíte, onedlho budú zverejnené rôzne vedecké poznatky, preto aj zaoberajú sa tým ľudia. A treba zdôrazniť, že v oblasti životného prostredia je zákonmi s dobrými úmyslami dláždená naša doterajšia cesta do pekla. Desiatky, vodný zákon, taký zákon, na všetko máme zákony, ale sa nevymáhajú, neplatia, sú formálne. A to hrozí aj tomuto zákonu lex Žitný ostrov. Preto som sa aj prihlásil, aby som povedal, máme šancu, vy máte šancu, lebo vládnete, neurobiť to znovu rovnako, že formálny zákon s dobrým úmyslom nebude vymáhaný a bude jedno z ďalších placnutí veslom do vody Žitného ostrova, ale pod tou vodou sa ďalej budú zbierať škodlivé látky, lebo doteraz žiadne naše zákony nespôsobili, že by sa v podzemí Žitného ostrova nezvyšovala miera kontaminácie.
Blanár, Juraj, podpredseda NR SR (2022-09-21):
Tak výborne, môžeme teda pokračovať skôr ako ohlásené dve minúty. Pán spravodajca Lukáš Kyselica za gestorský ústavnoprávny výbor nám prednesie spravodajskú informáciu. Nech sa páči.
Lipšic, Daniel, poslanec NR SR (2016-04-28):
Pán predsedajúci, ja by som, ja by som dal návrh, aby, aby v tejto veci mohol nejaké odporučenie prijať ústavnoprávny výbor. (Smiech v sále.) Vidím, že pre niekoho je to dosť zábavné. Neviem kvôli čomu. Dosť vecne sa vyjadrujem. Neviem, či už je neskoro... (Reakcie z pléna a prerušenie vystúpenia predsedajúcim.)
Laššáková, Jana, podpredsedníčka NR SR (2013-12-05):
Na vystúpenie pána predkladateľa nie sú faktické poznámky. Vyhlasujem rozpravu za skončenú. Pán navrhovateľ, nechcete zaujať? Chcete zaujať stanovisko? Nie. Chce sa k rozprave vyjadriť spravodajca? Nie. Prerušujem rokovanie o tomto bode programu. Budeme pokračovať správou o poľnohospodárstve a potravinárstve Slovenskej republiky za rok 2012. Správa vlády je uverejnená ako tlač 699 a správa výboru ako tlač 699a. Správu uvedie minister pôdohospodárstva a rozvoja vidieka Ľubomír Jahnátek. Nech sa páči, pán minister, máte slovo. (Rokovanie o Správe o poľnohospodárstve a potravinárstve v Slovenskej republike za rok 2012 , tlač 699.)
V. Novotný, poslanec: (2007-12-11):
Predseda Národnej rady vo svojom rozhodnutí ako gestorsky výbor určil Výbor Národnej rady pre zdravotníctvo s tým, že na základe rokovaní výborov predloží Národnej rade správu výborov o priebehu a výsledkoch rokovaniach o návrhu rozpočtu Úradu pre dohľad nad zdravotnou starostlivosťou na rok 2008 spolu s návrhom na uznesenie Národnej rady Slovenskej republiky. Návrh rozpočtu bol predložený v súlade s § 28 ods. 4 zákona o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov č. 581 z roku 2004. Priebeh a výsledky prerokovania. Výbor Národnej rady pre financie, rozpočet a menu prerokoval návrh rozpočtu Úradu pre dohľad nad zdravotnou starostlivosťou na rok 2008 dňa 21. novembra 2007. Výbor svojím uznesením č. 229 vyjadril súhlas s predloženým návrhom a odporučil Národnej rade Slovenskej republiky návrh rozpočtu Úradu pre dohľad na rok 2008 schváliť. Výbor Národnej rady Slovenskej republiky pre zdravotníctvo prerokoval návrh rozpočtu Úradu pre dohľad nad zdravotnou starostlivosťou na rok 2008 dňa 14. novembra 2007. Výbor svojím uznesením č. 76 vyjadril súhlas s predloženým návrhom a odporučil Národnej rade návrh rozpočtu Úradu pre dohľad nad zdravotnou starostlivosťou na rok 2008 schváliť s tým, že sa rozpočtujú príjmy vo výške 935,138 mil. Sk a výdavky vo výške 486,11 mil. Sk. Výbor Národnej rady Slovenskej republiky pre zdravotníctvo ako gestorsky výbor rokoval dňa 27. novembra 2007. Výbor na základe stanovísk výborov odporúča Národnej rade Slovenskej republiky návrh rozpočtu Úradu pre dohľad nad zdravotnou starostlivosťou na rok 2008 schváliť. Výbor Národnej rady pre zdravotníctvo odporučil Národnej rade Slovenskej republiky, aby návrh rozpočtu Úradu pre dohľad nad zdravotnou starostlivosťou na rok 2008 odôvodnil na schôdzi Národnej rady Slovenskej republiky predseda Úradu pre dohľad nad zdravotnou starostlivosťou pán Richard Demovič a poveril spoločného spravodajcu výborov Viliama Novotného predniesť v súlade s § 80 zákona č. 350/1996 Z. z. o rokovacom poriadku Národnej rady spoločnú správu výborov na schôdzi Národnej rady Slovenskej republiky. Výbor predkladá návrh uznesenia Národnej rady Slovenskej republiky, ktorý je súčasťou spoločnej správy. Dámy a páni, máte to priložené v spoločnej správe. O tomto návrhu uznesenia budeme potom pri hlasovaní hlasovať. Ďakujem pekne za pozornosť, skončil som.
P. Hrušovský, podpredseda NR SR: (2002-01-29):
V. Oberhauser, poslanec: Ďakujem, ďakujem, pán predsedajúci. Ja by som tiež chcel podporiť, aby sa na rokovanie Národnej rady zaradili pred body, ktoré sa týkajú poľnohospodárstva, tzv. zelené správy o stave v poľnohospodárstve, v lesnom a vodnom hospodárstve, ktoré navrhovali aj kolegovia Juriš a Delinga. A ďalej žiadam, aby ministerstvo vnútra predložilo parlamentu správu, resp. informáciu o opatreniach, ktorými zamedzuje pôsobeniu organizácií, ktoré organizujú registráciu tzv. maďarských preukazov v súvislosti so zákonom o Maďaroch žijúcich v susedných štátoch. Ďakujem.
Kollár, Boris, predseda NR SR (2023-05-02):
Vážené pani poslankyne, vážení páni poslanci, otváram rokovanie 89. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 30 poslancov Národnej rady. [Body programu: Návrh poslancov Národnej rady Slovenskej republiky Richarda Takáča, Juraja Blanára, Ladislava Kamenického a Borisa Suska na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov (tlač 1646), návrh poslancov Národnej rady Slovenskej republiky Vladimíra Faiča a Richarda Takáča na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov (tlač 1647), návrh poslancov Národnej rady Slovenskej republiky Jána Richtera a Richarda Takáča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 1648), návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k reakcii orgánov verejnej moci na nežiadúci cenový vývoj (tlač 1707), návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky. ktorým Národná rada Slovenskej republiky žiada vládu Slovenskej republiky na predloženie návrhov na skrátené legislatívne konanie (tlač 1708).] Prosím, aby sme sa prezentovali, zistili, či sme schopní sa uznášať. Nefunguje to. Prosím, všetci si vytiahnite karty a ešte raz ich založme. Prosím, aby sme sa prezentovali a zistili, či sme schopní sa uznášať. (Prezentácia.) Prítomných 73 poslancov. A teda Národná rada je neuznášaniaschopná. Budeme znovu sa pokúšať zistiť, či Národná rade je uznášaniaschopná, o 30 minút. Takže 13.37 h sa tu zídeme a budeme opäť zisťovať či sme uznášaniaschopní. Ďakujem, 30-minútová prestávka. (Prerušenie rokovania o 13.07 hodine.) (Pokračovanie rokovania o 13.37 hodine.)
Viskupič, Jozef, poslanec NR SR (2015-03-11):
Pôvodne som chcel zareagovať veľmi podobne ako pán poslanec Fronc, ale musím troška opraviť ten svoj pôvodný zámer na komentár vystúpenia v rozprave, lebo situáciu trošička zachránil pán spravodajca. Lebo po 40-minútovom prejave sme sa na základe jeho faktickej poznámky dostali aj ku gro toho, že tu máme nejaký zákon a k nemu dva pozmeňujúce návrhy. Keďže ja som to nerátal na minúty, 35 minút sa venovať vlastne predrečníkom, začínať od Adama a vôbec sa nevenovať podstate zákona? Ja som si, pán poslanec Blanár, prišiel vypočuť vaše vystúpenie, pretože bývajú aj svetlejšie momenty, kedy predkladatelia pozmeňujúcich návrhov z vládnej strany prídu s nejakým možno novým uhlom pohľadu a podobne. A tuná som ho dnes teda nenašiel, pretože venovať sa všetkým ministrom, ktorí boli predtým, a nehovoriť o zákone a nehovoriť o svojich pozmeňujúcich návrhov, je strieľať do vlastného kolena, faul. Čiže veľmi som si to nezobral a tú podstatu po vás musel zhrnúť spravodajca. Ďakujem.
Grendel, Gábor, podpredseda NR SR (2022-05-19):
Pán poslanec Milan Mazurek.